**Iventus Di Fumu di Inséndius Florestal**

Mudansa klimátiku sta provoka aumentu di sekas, kalor istrému y danifikason di praga na florestas na Merka di Norti, u ki ta leba a inda más inséndius istrému. Fumu di inséndius, mesmu si sta kilómetrus di distánsia, pode traze mau kualidádi di ar na Massachusetts.

Kel mau kualidádi di ar li pode piora alerjias y provoka infesons rispiratóriu prinsipalmenti na pesoas ku duénsa kardíaku, asma y otus duénsa pulmonar.

**Kenha ki sa ta kore más risku?**

Alguns pesoa pode sta kore más risku duranti un iventu di fumu di inséndiu florestal pamodi lugar undi ki es ta mora, ses asésu a informason ofisial di guvernu, dispunibilidadi di rikursus pa pripara y da risposta y faktu di dje-s ten prubléma di saúdi. Kes pesoa ta inklui:

* Kriansas ku ménus di 5 anu y pesoas ku más di 65 anu
* Pesoas grávida
* Pesoas di kor dividu a rasismu sistemátiku
* Pesoas ki ta fala poku ô nada di inglês ki pode ka resebe mensájens di imerjénsia na ses língua maternu
* Pesoas ku difisiénsias
* Pesoas ki dja ten prublémas di saúdi sima duénsas kardíaku, asma, duénsas pulmonar y alerjias rispiratóriu
* Pesoas ki ta trabadja ô faze izersísiu na ar livri

**Kuzé ki nu pode faze?**

* Fala ku bu médiku sobri uzu di midikamentu di asma duranti un iventu di fumu di inséndiu florestal
* [Fika atualizadu sobri kes informason y alerta lokal sobri kualidadi di ar na bu kumunidadi](http://www.airnow.gov/)
* Faze planu pa pasa atividadis di istirior pa dentu kaza duranti iventus di fumu di inséndiu florestal
* Fitxa janelas y aberturas di ventilason na kazas y veíkulus duranti inséndius florestal
* Uza filtrus di ar di altu ifikásia (HEPA) na sistémas di akesimentu y di rifrijerason
* [Prende modi ki bu ta kria un sala di ar linpu na bu kaza ku uzu di un aventuinha di kaxa](https://www.epa.gov/air-research/research-diy-air-cleaners-reduce-wildfire-smoke-indoors#infographic)
* Guarda un stoki di máskara N95, prende uza-s y pratika uzu di pikenus máskara N95 ô sirujiku na bu fidju

**Sabe más na:** [**www.mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**

**250 Washington Street, Boston, MA 02108**

**Tilifóni: 617-624-5757**

**DPHToxicology@state.ma.us**

[**http://www.mass.gov/dph/environmental\_health**](http://www.mass.gov/dph/environmental_health)